**Учител по чужд език (английски, немски, руски, френски)**

Филологическият факултет организира и провежда едногодишно обучение за получаване на допълнителна професионална квалификация „Учител по чужд език“ (английски, немски, руски, френски).

Обучението е задочно и се организира в групова и индивидуална форма. Очните занятия се провеждат съботно-неделно и през ученическите ваканции, съобразено с времето на работещите. Индивидуалната форма на обучение се провежда чрез консултации, съгласувано с лекторите.

***Условия за прием:***

Следдипломната професионална квалификация е предназначена за хора със завършено висше образование в професионално направление 2.1 Филология по специалностите „Английска филология“, „Немска филология“, „Френска филология“, „Руска филология“, „Приложна лингвистика“, „Лингвистика“, „Английски език: превод и комуникации“, „Чужд език и етнология“, „Английски език и етнология“, за студенти, обучаващи се в магистърската програма „Лингвистични аспекти на чуждоезиковото обучение“, както и за завършили сродни специалности по професионално направление 2.1 Филология.

Обучението завършва с полагане на държавен практико-приложен изпит. При успешно полагане на изпитите, обучаемите получават Свидетелство за професионална квалификация „Учител по чужд език“ (английски, немски, руски, френски).

***Необходими документи:***

* Заявление за участие в обучението;
* Ксерокопие от дипломата за завършено висше образование;
* Такса за кандидатстване.

***Подаване на документи:***

* Документи по електронен път се подават на имейл адрес: filologia@swu.bg;
* Документи на хартиен носител се подават в Учебен корпус № 1, кабинет 568, при г-жа Величка Сотирова – секретар на Филологическия факултет. За допълнителна информация: тел. +359 73 588 523;

***Срок за подаване на документи: от 01 септември до 30 септември.***

Провеждането на курса за получаване на допълнителна професионална квалификация „Учител по чужд език“ в ЮЗУ „Неофит Рилски“ е съобразено с Наредба № 15 от 22.07.2019 г. за статута и професионалното развитие на учителите, директорите и другите педагогически специалисти и Наредба за държавните изисквания за придобиване на професионална квалификация „Учител“, (обнародвана в ДВ, бр. 89, от 11.11.2016 г.).